58/2017.(IX.11.)sz.   Ö n k o r m á n y z a t i    Határozat:
(Napirendi pontok elfogadása)

Jászjákóhalma Község Önkormányzatának Képviselő-testülete a 2017. szeptember 11-i soros testületi ülés napirendi pontjait elfogadja.


59/2017. (IX.11.)sz.     Ö n k o r m á n y z a t i    Határozat:
(A Jászsági Szociális Alapszolgáltatási Központ Jászjákóhalma, Wesselényi u. 12. szám alatti telephelyének tevékenységéről szóló beszámoló elfogadásáról)

Jászjákóhalma Község Önkormányzatának Képviselő-testülete a Jászsági Szociális Alapszolgáltatási Központ Jászjákóhalma, Wesselényi u. 12. szám alatti telephelyének fenti tárgyú beszámolóját elfogadja.


60/2017.(IX.11.)sz.     Ö n k o r m á n y z a t i     Határozat:
/Két ülés között történt fontosabb eseményekről, intézkedésekről szóló beszámoló elfogadása/
	
Jászjákóhalma Község Önkormányzati Képviselő-testülete a két ülés között történt fontosabb eseményekről, intézkedésekről szóló beszámolót tudomásul veszi. 


61/2017. (IX.11.sz.   Ö n k o r m á n y z a t i     Határozat:
(A községi könyvtáros és művelődésszervező pályázat kiírásáról)

Jászjákóhalma Község Önkormányzatának Képviselő-testülete a közalkalmazottak jogállásáról szóló 1992. évi XXXIII. törvény (továbbiakban Kjt.) 20/A.§-a alapján pályázatot hirdet a 

Községi Könyvtár

könyvtáros és művelődésszervező munkakör

betöltésére.

A közalkalmazotti jogviszony időtartama: határozatlan idejű közalkalmazotti jogviszony.

Foglalkoztatás jellege: teljes munkaidő.

A munkavégzés helye: Községi Könyvtár 5121 Jászjákóhalma, Bajcsy-Zs. u. 7.

A munkakörbe tartozó lényeges feladatok:a könyvtár ügyvitelével kapcsolatos feladatok ellátása; könyvtári és önkormányzati rendezvények lebonyolítása, szervezése; a helyi kulturális értékű gyűjtemények (hely-és ipartörténeti gyűjtemények,Laki Ida Képtár) gondozása, illetve aJákóhalmi Polgár című helyi lap kiadói feladatainak ellátása.

Illetmény, juttatások: a Kjt. szerinti illetmény.

Pályázati feltételek:
1. főiskolai szintű szakirányú szakképzettség VAGY főiskolai szintű végzettség és a munkakör betöltéséhez szükséges szakképzésben szerzett középszintű szakképesítés; 
1. magyar állampolgárság,
1. büntetlen előélet,
1. nem áll nyilvános könyvtárban végezhető tevékenység folytatását kizáró foglalkozástól eltiltás hatálya alatt,
1. cselekvőképesség.

A pályázat elbírálásánál előnyt jelent: 
1. hasonló munkakörben eltöltött legalább 1-3 év szakmai tapasztalat.


A pályázathoz csatolni kell:

1. három hónapnál nem régebbi erkölcsi bizonyítványt,
1. végzettséget igazoló okiratok másolatát,
1. géppel írott részletes szakmai önéletrajzot eddigi munkaköreinek, tevékenységeinek leírásával,
1. nyilatkozatot arról, hogy a pályázó a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul,
1. nyilatkozatot arról, hogy a pályázó a pályázat elbírálását nyílt vagy zárt ülésen kéri-e.

A pályázat benyújtásának határideje: 2017. október 2.

A pályázati eljárás, a pályázat elbírálásnak módja, rendje:

A pályázókat a Képviselő-testület Kulturális, Oktatási, Sport, Ifjúsági, Szociális és Egészségügyi Bizottság hallgatja meg. A megbízásról a Képviselő-testület dönt. A pályázat kiírója fenntartja magának azt a jogot, hogy az eljárás bármely szakaszában a pályázatot eredménytelenné nyilvánítsa.

A pályázat elbírálásának határideje: 2017. október 17.

Az állás betölthető:a pályázatok elbírálását követően azonnal betölthető, 3 hónapos próbaidő kikötésével. 

A pályázati kiírás közzétételének helye, ideje: Nemzeti Közigazgatási Intézet internetes oldala; www.jaszjakohalma.hu; az Önkormányzat hirdetőtáblája.

A pályázatokat Jászjákóhalma Község Önkormányzata címére (5121Jászjákóhalma, Fő út 27.) személyesen vagy postai kézbesítés útján kell benyújtani, zárt borítékban „Pályázat könyvtáros munkakörre” megjelöléssel.

További felvilágosítás Terjéki Tünde polgármestertől kérhető az 57/538-200 vagy a 20/396-2211 telefonszámon.

Határidő: 2017. október 17.
Felelős:Terjéki Tünde polgármester


62/2017. (IX.11.)sz.    Ö n k o r m á n y z a t i     Határozat:
(Fejes Zsuzsanna megbízott óvodavezető tanulmányainak támogatásáról)

Jászjákóhalma Község Önkormányzatának Képviselő-testülete Fejes Zsuzsanna megbízott óvodavezető intézményvezetői szakképesítésének megszerzését az utolsó félévi 120.000,-Ft-os tandíja 80 %-ának, azaz 96.000,-Ft megtérítésével a 2017. évi költségvetés terhére támogatja.

A Képviselő-testület felhatalmazza Terjéki Tünde polgármestert a döntésnek megfelelően elkészített tanulmányi szerződés aláírására.

Határidő:azonnal
Felelős: polgármester, jegyző


63/2017. (IX.11.)sz.     Ö n k o r m á n y z a t i     Határozat:
(A víziközmű vagyon bérleti-üzemeltetési szerződést kiegészítő megállapodás jóváhagyásáról)

Jászjákóhalma Község Önkormányzatának Képviselő-testülete az Önkormányzat tulajdonában és a Tiszamenti Regionális Vízművek Zrt. (5000 Szolnok, Kossuth L. u. 5.) üzemeltetésében lévő víziközmű vagyonnal (ivóvíz) kapcsolatban megtárgyalta és jóváhagyja a határozat mellékletét képező bérleti-üzemeltetési szerződést kiegészítő megállapodást.

A Képviselő-testület felhatalmazza Terjéki Tünde polgármestert a bérleti-üzemeltetési szerződést kiegészítő megállapodás aláírására.

Határidő:azonnal
Felelős: polgármester

64/2017. (IX.11.)sz.     Ö n k o r m á n y z a t i     Határozat:
(Gördülő Fejlesztési Terv JJH-IV víziközmű rendszere 2018-2032-re történő elfogadásáról)

Jászjákóhalma Község Önkormányzatának Képviselő-testülete a 11-25186-1-001-00-15 víziközmű rendszere ellátásért felelőseként meghatalmazza a víziközmű vagyont üzemeltető Tiszamenti Regionális Vízművek Zrt.-t (székhelye: 5000 Szolnok, Kossuth L. u. 5.) a víziközmű-szolgáltatásról szóló 2011. évi CCIX. törvény 11.§-a szerinti, az ivóvízre vonatkozó gördülő fejlesztési tervek beruházási tervrészének (a felújítási és pótlási tervrésszel együtt) való elkészítésére és benyújtására a Magyar Energetikai és Közmű-szabályozási Hivatalhoz.

Egyidejűleg a Képviselő-testület az ivóvízvagyon 2018-2032. közötti időszakra vonatkozó, a Heves Megyei Vízmű Zrt. által elkészített, gördülő beruházási, valamint gördülő felújítási és pótlási terveit a határozat melléklete szerint elfogadja.

Jászjákóhalma Község Önkormányzatának Képviselő-testülete nyilatkozik, hogy a 11-25186-1-001-00-15 kóddal rendelkező JJH-IV víziközműrendszer ellátásért felelőseként, hogy a nevezett víziközműrendszer esetében a tervezési ütemek (rövid-, közép-, hosszútáv) vonatkozásában nem kerül betervezésre beruházási feladat, mivel a víziközműrendszer, ivóvíz hálózata teljesen kiépített, ellátatlan településrészek nincsenek. A vízműtelep biztosítani tudja az előírásoknak megfelelő minőségű és mennyiségű ivóvizet, kapacitásbővítésre, technológiai átalakításra, ivóvízhálózat bővítésre a közeljövőben előreláthatólag nem lesz szükség.
A víziközműrendszer vonatkozásában rendelkezésre álló használati díj teljes egészében felújítási és pótlási feladatokra lett tervezve forrásként.

A Képviselő-testület felhatalmazza Terjéki Tünde polgármestert a tervek, szükséges nyilatkozatok, meghatalmazások aláírására.

Felelős:Terjéki Tünde polgármester
Határidő: 2017. szeptember 22.

